JohanHeinsen/ENO huggingface dataset:
Viborger Samler, 1843-10-12
Den nye Minister for Grækenlands udenlandske Anliggender, Metaxas, har udstedet til de tre garanterende Masters Gesandter en Note, hvori han søger at retfærdiggjøre den græske Stats Omformen til et constitutionelt Monarchie, ved nemlig at beraabe sig paa det høitidelige Løfte, som Londonerconferentsen har udtalt i sit considentielle Svar af 7de Mai 1832 til den baierske Gesandt. Denne havde i sit Udkast angaaende Regjeringsformen endog erklæret: "at det vilde være ønskeligt, at Regjeringen blev stærk og monarchisk, og at det forbeholdtes Kongen at opfylde Nationens Ønske ved at indføre saadanne Former, som Erfaringen maatte have viist meest tjenlige til at fremme Almeenvellet. Metaxas er nu af den Mening, at da de siden Aaret 1833 indførte Forvaltningsformer ere prøvede ved en 10 Aars Erfaring, saa er den græske Nation berettiget til at indføre en ny Regjeringsform, og anfører som Støtte paa denne Paastand følgende Paragraph af Garanternes Collectivnote: "Nationalforsamlingen skal kunne udvælge af sin Midte en Commission, hvem det overdrages i Forening med Regentskadet at arbeide paa Statens definitive Constituering (Constitution). Endelig støtter Ministeren sig paa en lignende Passus i den baierske Udenrigsministers Skrivelse af 31te Juli 1832. - Journ, des Deb. søger i en længere Artikel at gjøre opmærksom paa, at Tiden til at give Grækenland et Charte var endnu ikke kommen. De ioniske Øer ere constituerede; men har England vel anseet dem for modne til at erholde en Repræsentativforfatning? Metaxas formener, at "Statens Constituering" og "Stats constitution, ere synonyme Udtryk.
Viborger Samler, 1843-10-12
For at forstaae Journ, des Deb. maa man vide, at da der for 2 Aar siden i Anledning af Maurocordatos's Ministeriums Organisation var Tale om at give den græske Nation en Forfatning, skrev Guizot et Slags Manifest, hvori han opfordrede Garantererne til at forene deres Jndflydelse for at formaae Kong Otto til at afstaae fra et saadant Foretagende. Lord Palmerston, Englands daværende energiske Udenrigsminister, misbilligede meget Guizots Raad, og imod Guizots Ønske erholdt Sir Ed. Lyons Befaling til at anspore det græske Hof til at indføre det repræsentative System. Men kort Tid derefter maatte Lord Palmerston nedlægge sit Embede, og Lordens Efterfølger, Lord Aberdeen, syntes mere at nærme sig Guizots Anskuelse. Men Kastet var engang skeet; Grækerne vidste, at England meere eller mindre vilde antage sig dem, naar de maatte beslutte sig til at kalde det constitutionelle Princip i Live. Saaledes modnedes deres Plan. (Efter Augsb. Allg. Zeit.)"Dest. Beobachter, melder først under 2den Octbr.
Viborger Samler, 1843-10-12
den den 15de Septbr. udbrudte Revolution i Grækenland med følgende Ord: Efter Beretninger fra Athen af 21de Septbr. er der Natten imellem den 14de og 15de Septbr. udbrudt i Athen en Revolution, som viste sig i Form af en Militairsammensværgelse, og som tvang Kongen til at udstede et Decret, hvorved en Nationalforsamling sammenkaldes inden 30 Dages Forløb, Ministeriet, afskediges og et nyt Ministerium udnævnes."
Viborger Samler, 1843-10-12
Fra Triest meldes under 28de Septbr., at Reisende fra Grækenland berette, at Roligheden i Grækenland ingenlunde er sikkret saaledes som de i brammende Udtryk affattede Artikler i de græske Tidender ville indbilde os det. Partierne begynde at intriguere imod hverandre.
Viborger Samler, 1843-10-12
Fra Paris meldes under 30te Septbr., at en fransk Coureer, der var afsendt til England for at erfare det engelske Cabinets Mening, skal fra Lord Aberdeen have bragt det Svar tilbage, at Skytsmagterne skulde ved at afsende en anseelig Søemagt til de græske Farvande betyde det liberale Parti i Grækenland, at man vilde have et vaagent Øie med at Kong Ottos Throne ikke antastedes ustraffet. Desaarsag foreslaaer Lorden ufortøvet at afsende en combineret Jagttagelsesescadre til Archipelagus.
Viborger Samler, 1843-10-12
Det franske Ministerium skal strax have antaget den britiske Regjerings Forslag. Med Telegraphen er afsendt Befaling til Toulon om at lade franske Krigskibe afgaae til Piræus.
Viborger Samler, 1843-10-12
Frankerig. Hoffet er særdeles tilfreds med den Maade, hvorpaa man i Lyøn har modtaget Hertugen og Hertuginden af Nemours. Lyonneserne ville snart føle et Opsving i deres Jndustrie. J Virkeligheden ere mange betydelige Bestillinger indløbne til Fabrikerne. For sin Afreise skjenkede Hertugen de Fattige i Staden en Sum af 10,000 Fres.
Viborger Samler, 1843-10-12
Journalen Commerce er meget misfornøiet med den Satisfaction, Frankerig har erholdt af Tyrkiet. Denne Satisfaction er, efter denne Journal, kunnegativ; den er en ussel Comoedie. Jkke i Beirut, men i Jerusalem selv burde Æreserklæringen finde Sted; Jerusalems Befolkning skulde erfare, at Frankerig var mægtigt, paa Consulatsbygningen i Jerusalem skulde det franske Flag have været opplantet. "Jerusalem bestæmmer os, og Beirut giver os Satisfaction, Hvorfor ikke Damascus, Hvad gaaer det Frankerig an, om Paschaen af Jerusalem bliver afsat, og om Rebellerne erholde Bastonnade. Den trefarvede Fane vedbliver at være banlyst fra Jerusalem. Frankerig er i Orienten dybt ydmyget."
Viborger Samler, 1843-10-12
Storbritannien og Jrland. J sin sidste Repealtale skildrede O'Connell Ludvig Philip som en elendig Usurpator, der traadte sit Folks Friheder under Fødderne, og der angreb ham (O'Connell) i de af Kongen betalte Tidender (Journ, des Deb.). Allerede ved en foregaaende Leilighed havde Agitatoren yttret den bestemte Uvillie imod det i Frankerig herskende Dynastie. Han havde ikke opgivet Haabet om at denne unge Mand, som man kaldte Henrik den Femte, vilde give Frankerig en sand Forfatning, og overtale Franskmandene til at gjenoprette det gamle Dynastie. Behøvede han en irsk Brigade, da skulde han erholde samme inden 48 Timer.
Viborger Samler, 1843-10-12
Spanien. Fra Madrid meldes under 1ste Octbr.,at de 7 nye Deputerede i Hovedstaden, og sammes 4 Suppleanter høre til Regjeringspartiet (det parlementariske eller de constitutionelle Moderados). Dette Resultat, er af god Forbetydning med Hensyn til Valgene i de andre Provindser.
Viborger Samler, 1843-10-12
En telegraphisk Depesche fra Bayonne af 3die Octbr. melder, at Valgene i Cindad Real, Guadalajara, Toledo, Murcia, Albaceta, Cuenca, Salamanca, Segovia og Valladolid ere faldne ud til Regjeringens Fordeel. Derimod ere i Zaragoza 4 Oppositionscandidater, hvoriblandt GrevParsent valgte. For at completere Listen, skal – som det hedder – et andet Valg finde Sted.
Viborger Samler, 1843-10-12
Telegraphen melder fra Perpignan (4de Octbr.), at Gen. Prim er den 3die i Spidsen for 5000 Md. Jnfanterie, 300 Ryttere og 6 Kanoner, rykket ind i Figueras, hvis Befolkning har modtaget ham med Begeistring. Efter directe Efterretninger fra Barcelona af 26de Septbr. vare Jnsurgenterne uforsagte. Amettler vilde vende sig imod Mataro; han havde erholdt en Forstærkning af 800 Md., og han vilde og faa Dage staae i Spidsen for 6000 Md.
Viborger Samler, 1843-10-12
The Times erklærer Efterretningen om Udbrudet af en Opstand i Sevilla og det paa Ceparro begaaede Mord for ugrundet; dog skal efter Breve fra Cadiz Folket saavel i Sevilla som i Cadiz være fuldkommen modent til en Opstand.
Viborger Samler, 1843-10-12
En frygtelig Jldebrand har ødelagt 1/2 Deel af Staden Kingston paa Jamaica. Henved 4000 Huse ere ødelagte af Jlden: Skaden anslaaes til 200,000 a 250,000 Lstl.
Viborger Samler, 1843-10-12
Af Nelsons Vaabenfæller levede i afvigte Decbr. Maaned endnu, som Pensionairer i Greenwtch Hospital, ialt 199, hvoraf 130, som havde deeltaget i Trafalgar-Slaget, 31 i Slaget paa Kjøbenhavns Rhed, 25 ved Nilen og 13 ved St. Vincent.
Viborger Samler, 1843-10-12
Jndenlandske Efterretninger.
Viborger Samler, 1843-10-12
Kjøbenhavn. J Mandags afsagdes i Hof= og Stadsretten Dom i den af Stadthauptmand Conradt mod Fædrelandets Redacteur Hr. Hansen anlagte Sag i Anledning af en i nysnævnte Blad optaget Artikel, ved hvis Jndhold Citanten formeente sig fornærmet. Ved Dommen blev enkelte af de paaankede Udladelser mortificerede, og Jndstævnte anseet med 50 Rbd. Mulct og 1 Aars Censur. (Bla. Td.)
Viborger Samler, 1843-10-12
Fædrelandet anker over, at der i en dansk Pigeskole, i Kjøbenhavn, Fru Surleaus, meddeles Underviisning i alle Gjenstande, endog i Religionen i det tydske Sprog. Det er Sandhed, i hvor utroligt det end synes; men Anken gjælder forresten ikke allene Fru Surleaus Skole; der er flere Pigeskoler, idetmindste to til, hvor man af misforstaaet Jver eller af Modesyge driver Galskaben saa vidt, ikke alene at meddele Underviisningen i Historie og Geographi paa Tydsk, hvilket man endda vilde lade passere; men endog i Religion, eller med andre Ord: at man vænner Barnet til at tænke sine helligste Tanker i et fremmet Sprog. Hvis der er Noget, der er istand til at undergrave et Folks Nationalitet, saa er det en saadan Fremgangsmaade, og Enhver, som har sin Nationalitet kiær, maa derfor paa det Bestemteste protestere derimod. (Do.) Militairøvelserne for iaar ere endte, og Folkene hjem permitterede. Ved den store Manoeuvre skal en Husar være bleven skudt, man vil sige, at det skete i en Attaquemed Livjægerne. (Ah. Av.)¬
Viborger Samler, 1843-10-12
J Omegnen af Kbhavn er atter begaaet et Barnemord, idet et Fruentimmer, der havde født i Dølgsmaal, havde kastet Fosteret ind under sin Seng, hvor det først 4 Uger efter er fundet. Moderen viste slet ingen Anger, men beklagede kun at det ikke var blevet med Opdagelsen indtil hun var bleven færdig med at optage Kartofler paa den Mark som var hende tildeelt af Hosbonden. (Ah. A.)
Viborger Samler, 1843-10-12
Paa de kgl. Godser i Odsherred, der ere forsynede med store Skove fulde af Vildt, findes derimod ikke nogen passende Bygning, der kunde tjene til Modtagelse for Kongen og hans Følge, naar enten Jagten eller anden Bevæggrund førte Hs. Maj. derhen. For at raade Bod herpaa, uden at behøve at bebyrde Finantserne med Opførelsen af et nyt Lystslot, hvoraf der som velbekjendt ikke findes faa hertillands, skal man efter Forlydende have isinde at kjøbe en Gaard i Nykjøbing, der vel ligger temmeligt langt fra Skoven og altsaa mindre beqvemt, men som ved at ombygges eller tilbygges dog nogenlunde kunde erstatte Savnet i saa Henseende. (Kbhpst.)
Viborger Samler, 1843-10-12
Blandt de mange Fremmede, som den 6te De, vare komne til Odense, for at bringe Hs. kgl. Høihed Kronprindsen deres Lykønskning i Anledning af Fødselsdagen, vakte neppe nogen saa megen Opmærksomhed og Deeltagelse, som tvende Mænd i Vadmelskofter, der i længere Tid havde Audients hos Hs. kgl. Høihed, nemlig: Formanden for den slesvigske Forening, Gaardmand Hans Nissen fra Hammellev, og Secretairen i samme Forening, Gaardmand Laurids Skau fra Sommersted. Overalt, hvor disse to værdige Repræsentanter for den kraftige nordslesvigske Bondestand, hiin med Alderens Erfaring, No og Besindighed, denne med Ungdommens Kraft, Liv og Begeistring, viste sig, modtoges de med Beviser paa levende Deeltagelse for den gode Sag, for hvilken de saa utrættelig offre Tid, Kræfter og Formue. (O. Th. A.)¬
Viborger Samler, 1843-10-12
Hr. Billedhugger Striegler i Odense har forfærdiget en særdeles vellykket Gibsbuste af Hr. Cancelliraad Hempel, hvilken staaer tilskue i Hr. Strieglers Attelier. De af Hr. Cancelliraadens Venner og Familie, som ønsker at eie en Afstøbning, bedes inden 8 Dage at anmelde Saadant hos Hr. Striegler.
Viborger Samler, 1843-10-12
I Leiren ved Lüneburg skal der, ifølge Privatbreve, være forefaldet alvorlige Excesser ved en Afdeling af Contingentet for Holsteen, efter Forlydende fremkaldt ved at Soldaterne ere blevne commanderende paa Dansk. J høieste Grad sørgeligt vilde det være, hvis det skulde bekræfte sig, at tvende Officierer af Kbhavns Garnison, en Capitain og en Lieutenant, skulde være blevne slemt molesterede ved denne Leilighed. J alt Fald er det at vente, at der vil skee en stræng Undersøgelse angaaende de forefaldne Excesser. (Ab. Av.)
Viborger Samler, 1843-10-12
Veile Byes nye, velindrettede 2 Etage Fattighuus, er forleden Dag bleven tagen i Besiddelse af dets tilkommende Beboere. Føier man hertil hvad der i de sidste Aar er udrettet til Skolevæsenets Fremme, Kirkens nylig stedfundne Forbedring, Skovens fortrinlige Behandling, de offentlige og private Træplantningers og Anlægs omhyggelige Vedligeholdelse og Udvidelse, da vidner Alt om en glædelig Samvirken imellem Øvrigheden, Borgerrepræsentationen og Byens forskjellige Commissioner, der have bevirket det communale Livs heldige Fremskridt i denne By. (Veile Av.)
Viborger Samler, 1843-10-12
Dr. Hubertz, der i nogle Aar med Dispensation fra sit Embede og offentlig Understøttelse har befundet sig paa Reiser i Ind- og Udlandet, for at undersøge og studere Daarevæsenets Indretning, finder, i sine herom udgivne Erfaringer og Betragtninger, de jydske Daare anstalter, i Aalborg, Aarhuus, Randers, Ribe og Viborg, alle meget mangelfuldt indrettede; men den i Ribe dog at være den bedste af dem, hvilket forresten ikke er nogen synderlig Roes."
Viborger Samler, 1843-10-12
Ved allerhøieste Resolution af 6te De, er det bestemt, at Øen Læsøe i geistlig Henseende skal henlægges under Dronninglund og Børglum Herreders Provsti og under Aalborg Stift.
Viborger Samler, 1843-10-12
Udnævnelser. Under 6te d. M. har Hs. M. allern, udnævnt Districts lægge paa Læsøe, Bataillonschirurg T. C. Overgaard til Districtslæge i Hobro og Cand. theol. C. Boesen til personel Capellan hos Sognepræsten for Raaberg Menighed i Aalborg Stift, M. Mathiessen. - Under 8de d. M. har Hs. M. allern, beskikket Sognepræst for Harritslev og Albek Menigheder i Aarhuus Stift H. P. Mollerup til tillige at være Provst for Støvring og Galthen Herreder under Randers Amt og Licentiatus theol. P. C. Rothe til 2den residerende Capellan ved Vor Frue Menighed i Kjøbenhavn.
Viborger Samler, 1843-10-12
Handels= og Skibs=Efterretninger. London, den 6te Octbr. Paa Grund af ubetydelig Tilførsel ere Hvedepriserne faste. Hvedetolden 18 sk. Giennemsnitspriserne for Ugen, der endte den 29de September. Hvede, 49 s. 5 d.; Byg, 30 S. 4 d.; Havre, 17 s. 10d.; Rug, 30 s. 5 d.; Erter, 32 s. 9 d. Bomuldsmarkedet i Liverpool er fuldt af Liv. Den 4de og 5te Octbr. solgtes til meget faste Priser, 20,000 Baller, Bomuld.
Viborger Samler, 1843-10-12
Med Glæde seer man, at Silkeavlen her i Danmark mere og meere fremmes. Til Kjøbenhavn er saaledes i disse Dage sendt 3 Pd. Concons til Salg fra Skolelærer Ziirsted paa Bornholm; men ogsaa Flere saavel i Kjøbenhavn som paa Landet (i Provindserne blandt Andre Oberst Guldberg i Aarhuus) have avlet Silke. Da de Fleste besvære sig over at faae Samme afvunden, har Hr. Fischer (store Kjøbmagergade No. 66 i Kbhvn.) ladet forfærdige en liden Vindemaskine, som man vil anskaffe for 2 a 3 Mk., og som Enhver, selv Børn, lettelig kan afbenytte. Den danske Silke kan, efter bemeldte Hr. Fischers Forsikkring i Berg. Td., i enhver Henseende sættes ved Siden af den neapolitanske.
Viborger Samler, 1843-10-12
Kjøbenhavn, den 10de October. J de sidste 8 Dage var der igjen en temmeligt stærk Omsætning i raae Sukkere. Salget bestod i omtrent 450 Fade ( 1/2 Million 2) St. Croix Sukker til 11-12 3/4 Rbs. pr. H. (fortoldet), og 200 Kasser, guul Havanna til 12 3/4 Rbs. med Told. – Det Kongl. Rentekammer lader den 25de October paa Børsen afholde Licitation over Leverancen af 15,550 Tdr. Rug, hvoraf skulle leveres i Citadellet Frederikshavn 14,000 Tdr., til Kronborg, Fæstning 1,050 Tdr., i Hirschholm 300 Tdr., og paa Jægersborg 200 Tdr. (Handt.)
Viborger Samler, 1843-10-12
Nationalbank=Actier noteredes i Torsdags paa Kjøbenhavns Børs til 112 1/2 a 113 Rbd. r. S. Læs, den 5te October. Natten til den 3die De, indstrandede NO. under Øen Capitain Holger Jacobsen, med Galeasen Christine Charlotte," fra Hartlepool, bestemt til Hjemstedet Malm ladet med Steenkul, Fartøiet er forliist og Takkelagen vil blive bjerget, men Vraget med Ladningen. vil formodentlig blive solgt. (Ab. Av.)
Viborger Samler, 1843-10-12
Om de ved Løgstøers Grunde iaar foretagne Arbeider er os fra authentisk Haand velvilligen meddeelt Følgende: Marts 1839 bevirkede en svær Storm af NO., som varede i 4 Dage, at Strømmen, som derved fremkom, skjar et Løb af 5 Fods Dybde over Barren, der holdt sig i flere Aar, og derpaa har den til Undersøgelsen i Foraaret udnævnte Commission især begrundet Muligheden af, ved Kunst at frembringe et saadant Løb, og antaget, at det idetmindste for en Tid ligeledes kunde holde sig, da Operationen atter kunde gjentages. Dette var Aarsagen til Rivnings=Forsøget, som desværre ikke lykkedes; thi efterhaanden som man havde erholdt Fordybninger, tilsandedes, eller udnævnedes disse igjen ved de stærke nordvestlige Storme, som alt imellem faldt, og som bryde stærkt paa Barren. De tidligere fremkomne og igjen forkastede eller henlagte Forslag til Gravning af en Canal og Udbygning af Steenværker, fandtes af Commissionen aldeles utilraadelige, og de flere hundrede Tusinder, som saadant vilde koste for ufeilbarligen at være spildte (?) og denne Anskuelse antager Meddeleren ogsaa vil finde almindelig (?) Tilhold. (Aalb. Av.)
Viborger Samler, 1843-10-12
Reisende med Dampskibet fra Kallundborg til Aarhuus, den 8de October: Skuespilbestyrer Rau med Selskab, bestaaende af 13 Personer, Capt. Recke med Frue og 5 Børn samt Domestiquer, Pastor Teilmann med Kone og 5 Børn, Grevinde Frys med Kammerjomfru, Boghandler Basse, Procurator Ostenfeldt, Hr. Jversen, Cand. theol. Holm, Forvalter Lage. Ti Sams: Forpagter Hillmers. Fra Samsø Jfr. Nielsen. Fra Thune: Pastor Sevel.
Viborger Samler, 1843-10-12
Med Dagvognen fra Viborg til Aarhuus, den 11te Octbr.: Pastor Heinsen, Hr. Muus, Forpagter Friis, Cantor Wiberg, Chresten Nørgaard. Med Samme fra Viborg til Randers, den 11te October: Stud. art. Petersen, Hr. Wistoft.
Viborger Samler, 1843-10-12
Døde. Kjøbenhavn: Handskemagermester Søren Petersen. Assens: Sophie Kühle, 18 Aar. - Dronningborg: Kgl. preussisk Oberstlieutenant Andreas v. Arenstorff, 75 Aar. Randers. Birgitte Wigantine Timm, f. Hansen, 66 Aar. 5 Maan. (Enke efter Hofkleinsmed Georg Frederich Timm).- Kiel: Elisabeth Cathrine Sager, f. Klosias, 92 Aar. - Norg: Enke efter Major og Toldkasserer Klüver i Tronhjem, Fru Adolphine Christine Klüver, f. Bie.
Viborger Samler, 1843-10-12
AVERTISSEMENTS. Idag behagede det Gud ved en rolig Død at bortkalde Ane Marie, Enke efter Procurator Kjærsqaard her i Byen, 84 Aar gammel. Hvilket herved bekjendtgjøres for deeltagende Bekjendte og Vennen af Undertegnede, i hvis Huus hun i hendes sidste Tid har opholdt sig. Viborg, den 3die October 1843. H. P. Høyer. I min Fraværelse indtil Fredagen den 20de Dennes, har Hr. Cand. chirurg. & medic. Des Sauer overtaget mine Forretninger som Læge. Man behage at henvende sig i min Bolig eller hos Hr. Kjøbmand P. Lund paa Vestergade. Skive, den 11te October 1843. B. Bojesen, praktiserende Læge.
Viborger Samler, 1843-10-12
Undertegnede der i 2de Aar har freqventeret det kongelige Academie for de skjønne Konster, agter i Begyndelsen af Vinteren at give Underviisning i Geometrie og de første Bygningsgjenstande, især for Lærlinger i Muur- og Tømmerprofessionen. Det nærmere aftales med Gulev, Muurmester. Viborg, den 24de Septbr. 1843. En Paraplui, hvis Eier ikke vides, kan afhentes hos Procurator Juul i Viborg imod dette Avertissements Bekostning.
Viborger Samler, 1843-10-12
Et Lommeuhr er forglemt paa Knudstrup Marked, i P. Hjerminds Enkes Boutik, og kan erholdes hos hende i Viborg imod dette Avertissements Bekostning.
Viborger Samler, 1843-10-12
Et Par duelige Muursvende kunne strax og saalænge Arbeidstiden tillader det, erholde C. Nicolaysen. Arbeide hos En meget god Præstegaardsavl i Nærheden af Viborg er at faae i Forpagtning til 1ste Mai. Man henvender sig til Hr. Kjøbmand Søren Møller her i Byen.
Viborger Samler, 1843-10-12
Naa Fæhnder A. W. Sandberg. kjøbes af
Viborger Samler, 1843-10-12
2de gode Faar af god Race samt 3de Lam, anvises tilkjøbs fra Bogtrykkeriet.
Viborger Samler, 1843-10-12
Fredagen den førstkommende 10de November, om Formiddagen Kl. 11, bliver paa Herredernes Tingsted, Viborg, Raadbus, i Dødsboet efter Forpagter Jacob Bernhardt, Hagen og Hustrue Louise Charlotte Eggers paa Foussing, afholdt en Skiftesamling, hvorunder i Særdeleshed Creditorernes og Arvingernes Erklæringer over de anmeldte Fordringer ville forventes meddeelte. Dette bekjendtgjøres herved i Overeensstemmelse med Placaten af 21de April 1824. Middelsom og Sønderlyng Herreders almindelige Skifteret. Rod. Viborg, den 9de October 1843. Paa Grund af Bortflyttelse lader Krigsraad og Branddirecteur Bahnson, ved Auction paa Hovedgaarden Hald Fredagen den 27de October førstkommende, Kl. 10 Formiddag, bortsælge noget Bohave og Besætning, saasom: Borde, Stole, Sengeklæder, 2de sorte Heste, en Reisevogn, Plov, Harve m.v. Fiends Nørlyng Herredscontoir. Viborg, den 10de Oc F. Eberlin. tober 1843.
Viborger Samler, 1843-10-12
Placat. Fredagen den 13de d. M., Formiddag Kl. 10, bliver efter Begjering af Eieren, i den Østerteglgaard tilhørende Tørvemose foretaget Auction over 300 Læs Skudtørv. Conditionerne erfares ved Auctionen. Viborg, den 9de October 1843. E. Selmer.
Viborger Samler, 1843-10-12
Placat. Løverdagen den 14de d. M., Eftermiddag Kl. 2, bliver paa Veiopsynsmand Schmidts Bopæl i St. Michelsgaden foretaget Auction over en betydelig Deel Løsøre, bestaaende af Sopha, Stole, Borde, Stueuhre, Kakkelovne, en Deel Kjøkkenredskaber, bestaaende af Kobber, Jern og Blik, nogle Sengeklæder, Træefang, en Kobber Grubekjedeel, m. m. M. Conditionerne erfares ved Auctionen. Viborg, den 9de October 1813. E. Selmer.
Viborger Samler, 1843-10-12
Placat. Tirsdagen den 17de d. M., Eftermiddag Kl. 3, bliver paa Viborg Raadhuus ved Auction opbudet til Bortleie paa 8 Aar følgende Domkirken tilhørende Jorder: a) 2 Agre i Galgehøistoften eller Bakken, af Areal 14,000 3 Alen, der sidst havdes i Leie af Skoemagermester Lindholm. b) 2 Aare i Knebelstoft, af Areal 7,900 Alen, der sidst havdes i Leie af Skoemagermester Daae. c) 3 Agre i Jacob Skrivers Toft, af Areal 15,360 Alen, der sidst havdes i Leie af Christen Ballund. Conditionerne erfares ved Auctionen og ere forinden til Eftersyn hos Kirkeværgen Hr. Kjøbmand Thomesen. Viborg, den 9de October 1843. E. Selmer.
Viborger Samler, 1843-10-14
No. 163.
Viborger Samler, 1843-10-14
Kongelig allernaadigst privilegeret 71 Aarg. Viborg Stifts-Tidende. Forsendes med Brevposten i Danmark og Hertugdommerne. angaasnart forregaardsgarvande. angaasnart forregaardsgarvande.
Viborger Samler, 1843-10-14
Løverdagen den 14de October 1843. Denne Tidende redigeres af Adjunct Reis og H. Wissing, og udgives 4 Gange ugentlig fra Sidstnævntes Officin.